《瑞金县西池雙莲汪簿有诗见寄因以和之》
宋代·金君卿

惠政多应草木知，藕花呈瑞向西池。
雙红共蒂初含笑，众卉千名总合奇。
宠降帝妃妫汭日，恍迷仙佩汉臯时。
若教潘令河阳见，肯羡东风桃李枝。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。